Boeing 787 чакаюць у Варшаве не толькі супрацоўнікі польскай авіякампаніі і польскія аматары авіяцыі, але таксама прыхільнікі гэтага самалёта ў Еўропе. У інтэрнэце яны аб’ядноўваюцца ў групы і купляюць білеты на еўрапейскія рэйсы LOT, на якіх будзе лятаць Dreamliner. Хоць новы самалёт прызначаны на далёкія трасы, але спачатку будзе абслугоўваць кароткія і сярэднія еўрапейскія. Па-першае, каб да самалёта прызвычаіўся экіпаж і бортперсанал, а па-другое, гэта таксама маркетынгавы ход: паказаць, што LOT – гэта сучасная авіякампанія, якая надзвычай хутка развіваецца. Дарэчы, так паступаюць таксама іншыя авіякампаніі.